கேள்வி: மட சாம்பிராணி பற்றி தகவல் சொல்.
பதில்: ''மட சாம்பிராணி'', 1938 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ஏ. நாராயணன் சீனிவாஸ் சினிடோன் நிறுவனத்தினரின் தயாரிப்பில், எஸ். என். ரங்கநாதன் இயக்கியிருந்தார். இத்திரைப்படத்தில் புலியூர் துரைசாமி ஐயங்கார், பி. எஸ். ராமுலு ஐயர் மற்றும் பலர் நடித்திருந்தனர்.
கேள்வி: மட சாம்பிராணி - திரைக்கதை பற்றி நீங்கள் என்ன அறிந்துள்ளீர்கள்?
பதில்: ராமுலு-சீனு என்ற இரண்டு நடிகர்கள் இத்திரைப்படத்தில் கிச்சு, பிச்சு என்ற நகைச்சுவைப் பாத்திரங்களில் நடித்தனர். நகரத்தின் நாகரீக மோகத்தில் சிக்கி, இவ்விருவரும் தங்கள் பூணூல்களைக் கழற்றி எறிந்துவிடுவார்கள். இறுதியில் மீண்டும் சொந்த ஊருக்குப் போய்விடுவார்கள். இந்த நகைச்சுவைப் படம், அக்காலத்தில் பெரும் வரவேற்பைப் பெற்றது.